CONSILIUL LOCAL AL MUNICIPIULUI  CRAIOVA 
HOTĂRÂREA  NR. 69
Consiliul Local al Municipiului Craiova, întrunit în şedinţa ordinară din data de 31.07.2008;

Având în vedere raportul nr.100963/2008 al Direcţiei Patrimoniu prin care se propune închirierea prin licitaţie publică a unui teren, aparţinând domeniului public al municipiului Craiova, aflat în administrarea Şcolii cu cls.I–VIII nr.31 „Teodor Aman”, din municipiul Craiova, în vederea amenajării unui teren sintetic de sport şi rapoartele comisiilor de specialitate ale Consiliului Local al Municipiului Craiova nr. 40, 42, 45, 46, 47/2008;  

În conformitate cu prevederile Legii nr.213/1998 privind proprietatea publică şi regimul juridic al acesteia şi Legii Învăţământului nr.84/1995, republicată;         

Potrivit Hotărârilor Consiliului Local al Municipiului Craiova nr.174/2001 şi nr. 145/2006;

În temeiul art.36 alin.2  lit. c coroborat cu alin.5 lit. a, art.123 şi art.45, alin.3 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă închirierea prin licitaţie publică, pe o perioadă cinci ani, a unui teren aparţinând domeniului public al municipiului Craiova, în suprafaţă de 800 mp, situat în str. Vântului, nr.3, aflat în administrarea Şcolii cu cls.I–VIII nr.31 „Teodor Aman”, din municipiul Craiova, în vederea amenajării unui teren sintetic de sport, identificat conform planului de situaţie, care reprezintă anexa la prezenta hotărâre.

Art.2.  Şcolii cu cls.I–VIII nr.31 „Teodor Aman” din municipiul Craiova, îi revine cota parte de 50% din chiria încasată pentru închirierea terenului prevăzut la art.1, iar cota parte de 50% revine Consiliului Local al Municipiului Craiova.

Art.3. Preţul minim de pornire al licitaţiei pentru închiriere, este prevăzut de Hotărârea Consiliului Local al Municipiului Craiova nr.258/2007, republicată.

Art.4.  Elevii celor două instituţii de învăţământ vor beneficia gratuit de acest teren pentru desfăşurarea orelor de educaţie fizică.

Art.5. Serviciul Administraţie Publică Locală, Direcţia Economico- Financiară, Direcţia  Patrimoniu şi Şcoala cu cls.I–VIII nr.31 „Teodor Aman” vor aduce la îndeplinire prevederile prezentei hotărâri.

